אירנה סנדלר נולדה בִּשְנת 1910 למשפחה קתולית בעיר אוטבוצק שְבְּּפּולין. עם פרוץ מלחמת העולם השנייה, בַּאחד בספטמבר 1939, הייתה אירנה סנדלר בת העשרים וַתשע עובדת סוציאלית במחלקת הרווחה בעיריית ורשה. היא המשיכה בתפקידה גם לאחר כיבוש העיר על ידי הגרמנים, וטיפלה בִּמְאות העניים וחסרי הבית בַּעיר בעקבות המלחמה. אירנה ניצלה את תפקידה על מנת לסייע ליהודים, אך הדבר לא התאפשר עם סגירת הגטו בעיר בנובמבר 1940.

כ-400 אלף יהודים נדחסו בשטח הקטן שעליו הוקם הגטו, והצפיפות הייתה גדולה. הצפיפות בשילוב עם תנאי התברואה הירודים והמחסור במזון וּבִִתרופות הובילו לְִמותה עצומה של אוכלוסיית הגטו. למרות הסיכון הרב הטמון בכך, השיגה אירנה אישור מִמְקום עבודתה שאׅפשר לה להיכנס פנימה ולבחון את תנאי התברואה. לאחר שנכנסה לגטו, יצרה קשר עם גורמים בארגוני הסעד היהודיים, והחלה לסייע בהברחת יהודים מׅתְחומי הגטו אל החלק ה"ארי" של העיר, וכן בּׅמְציאת מקומות מסתור עבורם.

בסתיו 1942, לאחר גירוש של 280 אלף יהודים מן הגטו אל מחנה ההשמדה טרבלינקה, הוקם הז'גוטה' – הוועד לעזרת היהודים. היה זה ארגון להצלת יהודים שבו פעלו במשותף יהודים ולא-יהודים. אירנה הפכה לִפְעילה מרכזית בוועד, אשר סייע ליהודים ששרדו את האקציות בגטו למצוא מקומות מסתור, ואף דאג להם למזון וּלְציוד רפואי. פעולות ההצלה של אירנה וחבריה היו נועזות וּמורכבות. תינוקות וׅיְלדים קטנים הוצאו, כשהם מסוממים וּמורדמים, בתוך תיקים, סלים וּמזוודות, ואפילו בארגזי ירקות, על משאית אספקה של בית החולים היהודי בגטו. ילדים גדולים יותר הוצאו במַסווים שונים או דרך תעלות הביוב ששימשו גם את המחתרת היהודית בגטו ואת המבריחים. האמבולנסים ששירתו את תושבי הגטו הוציאו ילדים וּמְבוגרים באלונקות במסווה של חולי טיפוס, שחפת ומחלות מידבקות אחרות שהגרמנים פחדו מהן.

בספטמבר 1943, כארבעה חודשים לאחר מרד גטו ורשה והרס הגטו בעקבותיו, מונתה אירנה לתפקיד מנהלת המחלקה לטיפול בּיְלדים יהודים בז'גוטה. תחת השם המחתרתי יולנטה Jolanta ניצלה אירנה את קשריה עם בתי יתומים וּמוסָדות לׅיְלדים נטושים כדי לשלוח אליהם ילדים יהודים המצוידים במסמכים מזויפים, תוך כדי סיכון גדול. רבים מן הילדים נשלחו אל בית היתומים 'רודז'ינה מרי' Rodzina Marii בוורשה וּלְמוסָדות דתיים ביישובים הסמוכים ללובלין, חומוטוב Chomotow וטורקוביצה Turkowice. על מנת שהילד היהודי ישתלב בסביבה הפולנית, היה הכרח ב"הכנה" של הילדים, שכללה את השכחת שמם המקורי, זהותם וּמשפחתם היהודית, אימוץ שם נוצרי וּסְפיגת השפה הפולנית, אך בעיקר לימוד התפילות והריטואל הדתי ואימוץ זהות חדשה נוצרית. לעיתים המוסָדות עצמם גם כן הֵציבו תנאים, וֵּ"בְמקרים רבים הוטבלו הילדים ו'הפכו' לקתולים…" . אירנה הִקפידה על רישום מדויק של הילדים שנשלחו למוסדות אלו, כדי שיהיה אפשר לאתרם עם תום המלחמה וּלְהשיבם אל חיק משפחתם. בדרך זו הִצילה אירנה מאות רבות של ילדים. מספרם המדויק אינו ידוע. חשוב לזכור כי הסכנה לא הייתה רק מִצד הגרמנים: היו גם מלשינים שתמורת כסף או סתם מתוך אנטישמיות היו מוכנים להסגיר את הניצולים היהודים ואת מציליהם הפולנים כאחד. משום כך היה צורך לעיתים קרובות להעביר את הניצולים מִמקום למקום, מִבּית לבית, מִדירה לְמנזר וּמְהעיר לַכּפר וּבַחזרה; כל מעבר כזה עירב אנשים נוספים והׅגביר את סכנת ההיחשפות, ההלשנה או הבגידה, וגם את הסכנה שמישהו מִִשותָפי הסוד ייתפס ויסגיר את השאר.

לאחר חודש של פעילות ענפה, בַּעשרים באוקטובר 1943, נעצרה אירנה. טרם מעצרה הספיקה להסתיר ראיות מפלילות כדוגמת כתובות מוצפנות של חלק מן הילדים וכן סכומי כסף גדולים ששולמו לחלק מן המסתירים. היא נידונה למוות, אך בסופו של דבר, לאחר שפעילי מחתרת הצליחו לשחד פקידים, שוחררה בפברואר 1944. המעצר לא הרתיע אותה, וּלְְאחר שחרורה היא המשיכה את פעילותה המחתרתית, אף שידעה שהרשויות עוקבות אחריה. היא המשיכה לפעול למען היהודים, והצורך להסתתר מנע ממנה בין היתר להשתתף בהלוויית אׅמה.

לאורך השנים היא קיבלה מגוון אותות הוקרה על פועלה ההרואי בִּתְקופת השואה. לאחר המלחמה עבדה אירנה במשרד הבריאות בפולין. בַּתשעה-עשר באוקטובר 1965 הכיר יד ושם באירנה כחסידת אומות העולם, והעץ שניטע לכבודה עומד בַּכניסה לִשְדרת חסידי אומות העולם ביד ושם.

הערת העורכת הלשונית:

האותיות המסומנות בירוק אינן דגושות וכך יש להגותן.

המילה שדרה נהגית באות ש' (כמו במילה שחור).